 Saddexda xisbi qaran inta aan ka bartay waa saddex xisbi oo ay ku jiraan dad maamuus iyo sharaf badan leh, madaxdooda iyo dadka kale ee xisbiyadaas ku jira oo aanu aad u sheekaysaynay oo laba sannadood in u dhow aanu sheekaysanaynay, oo aanu iskula falan-qaynay xisbiyadu waxa ay yihiin, taariikhdooda iyo halka ay ku socdaan, markaa KULMIYE gooni ahaan waxaa i keennay in aan talladaa goosto, dhawr amuurood oo ay ugu horrayso waxa uu xisbigu soo qabtay muddadaa shanta sanno iyo dheeraadka ah ee uu tallada hayay oo aan darsay, markaa waxaa ii muuqatay wax badan oo la qabtay in ay jirto, isla markaana ay xisbiga ku jiraan dad karti leh oo doonaya in dedaal cusub la galo. 